Medlemsstaternes oplysninger om statsstøtte ydet i henhold til Kommissionens forordning (EF) nr. 68/2001 af 12. januar 2001 om anvendelse af EF-traktatens artikel 87 og 88 på uddannelsesstøtte

(2003/C 299/05)

(EØS-relevant tekst)

Sag nr.: XT 3/03

Medlemsstat: Det Forenede Kongerige

Region: Hele Det Forenede Kongerige

Støtteordningens navn eller navnet på den virksomhed, der modtager individuel støtte: Carbon Trusts grunduddannelsesprogram: Uddannelse

Retsgrundlag: Environmental Protection Act 1990 and Science and Technology Act 1965

De planlagte årlige udgifter i henhold til ordningen eller den samlede individuelle støtte, der er ydet virksomheden: The Market Diffusion stream (Sektionen for fordeling på markedet) har anslået de samlede udgifter til 1,5 mio. GBP for 2002-2003.

Finansiering under sektionen for fordeling på markedet vil også fungere i henhold til de minimis-ordningen og SMV-gruppefritagelserne. Oplysninger om sidstnævnte fremlægges sideløbende. Anvendelsen af gruppefritagelse vil afhænge af reaktionerne på indkaldelsen af forslag. Den ovenfor skitserede finansiering refererer til den samlede finansiering i henhold til alle gruppefritagelser for fordeling på markedet.

Støtten vil ikke overstige 250000 GBP til den enkelte virksomhed

Maksimal støtteintensitet: Når ordningen fungerer i henhold til gruppefritagelsesordningen, ydes der kun støtte til generel uddannelse til SMV'er. Projektfinansiering op til 70 % vil blive ydet uden for støtteberettigede områder. Yderligere 5 % vil blive ydet i områder under artikel 87, stk. 3, litra c), og 10 % i områder under artikel 87, stk. 3, litra a)

Gennemførelsestidspunkt: 10. januar 2003

Støtteordningens eller det individuelle støtteprojekts varighed: 31. december 2005

Støttens formål: Grunduddannelsesprogrammet yder generel uddannelse i samarbejde med handelssammenslutninger og højere læreanstalter.

Formålet med grunduddannelsesprogrammet er reduktion af drivhusgasemissioner gennem fremme af teknologier med lave kulstofemissioner inden for rammerne af innovation.

Hovedformålet med sektionen for fordeling på markedet er at nedbryde ikke-teknologiske og ikke-finansielle barrierer for indførelsen af nye og fremtidige teknologier gennem små projekter

Berørte sektorer: Alle sektorer

Navn og adresse på den myndighed, der yder støtten: Peter Shortt

Foundation Programme Director

The Carbon Trust

9th/10th Floor

3 Clements Inn

London WC2A 2AZ United Kingdom

Andre oplysninger: Ordningen forvaltes af Carbon Trust under supervision af det britiske ministerium for miljø, fødevarer og landdistrikter, og hvor det er hensigtsmæssigt af de decentraliserede myndigheder for Skotland, Wales og Nordirland

Sag nr.: XT 6/03

Medlemsstat: Det Forenede Kongerige

Region: Nordirland

Støtteordningens navn eller navnet på den virksomhed, der modtager individuel støtte: Oplæring i god landbrugspraksis i områder uden for de ugunstigt stillede områder

Retsgrundlag: - Agriculture Act 1949

- Agriculture (Miscellaneous Provisions) Act (Northern Ireland) 1970

De planlagte årlige udgifter i henhold til ordningen eller den samlede individuelle støtte, der er ydet virksomheden: - 2003/2004: 0,29 mio. GBP

- 2004/2005: 0,25 mio. GBP

- 2005/2006: 0,25 mio. GBP

Total: 0,79 mio. GBP til oplæring af 3000 deltagere

Ingen individuel deltager modtager mere end 1 mio. EUR. Gennemsnitlig betaling per modtager er 263 GBP

Maksimal støtteintensitet: Programmets reelle støtteintensitet er 75 %. Dette svarer til den maksimalt tilladte støtteintensitet på 75 % på grundlag af

- 70 % til almindelig oplæring for små og mellemstore virksomheder. Alle deltagere kommer fra SMV som defineret i bilag 1 til forordning (EF) nr. 68/2001. Der er tale om generel træning, som står åben for ansatte fra forskellige virksomheder, som kan overføres til andre sektorer og øger enkeltpersoners beskæftigelsesmuligheder. Deltagernes egnethed undersøges, når de melder sig til kurset.

- 5 % regionalstøtte. Nordirland er berettiget til regionalstøtte efter traktatens artikel 87, stk. 3, litra c)

Gennemførelsestidspunkt: 1. april 2003

Støtteordningens eller det individuelle støtteprojekts varighed: 1. april 2003 til 31. marts 2006

Støttens formål: - At tilbyde "almindelig uddannelse" med henblik på at øge miljøstyringskompetencer og -færdigheder, der potentielt styrker deltagernes beskæftigelsesmuligheder og giver adgang til flere kvalifikationer.

- At øge kompetencerne inden for miljøspørgsmål som biodiversitet, vandkvalitet (herunder eutrofikation) og beskyttelse af Nordirlands naturarv til lands.

- At sætte deltagerne i stand til at træffe kvalificerede beslutninger om deres virksomheders fremtid med udgangspunkt i objektive oplysninger.

- Programmet er målrettet til landmænd, familiemedlemmer og landbrugsmedarbejdere fra små og mellemstore virksomheder uden for LFA, og der er plads til følgende antal deltagere:

- 2003/04: 750

- 2004/05: 1250

- 2005/06: 1000

Samlet deltagerantal = 3000

Berørte sektorer: Landbrug, herunder skovbrug og landbaserede virksomheder

Navn og adresse på den myndighed, der yder støtten: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Road, Belfast BT4 3SB Northern Ireland, United Kingdom

Sag nr.: XT 12/03

Medlemsstat: Tyskland

Region: Brandenburg

Støtteordningens navn eller navnet på den virksomhed, der modtager individuel støtte: "Kompetenceudvikling i SMV gennem uddannelsesforanstaltninger" gennemført af ministeriet for arbejds-, sundheds-, social- og kvindespørgsmål i delstaten Brandenburg

Retsgrundlag: Landeshaushaltsordnung des Landes Brandenburg (LHO), § 44 und die dazugehörigen Verwaltungsvorschriften

De planlagte årlige udgifter i henhold til ordningen eller den samlede individuelle støtte, der er ydet virksomheden: Maksimumsudgifterne fordeles således over ordningens løbetid:

- 2003: 2,5 mio. EUR (heraf 1,75 mio. EUR fra ESF og 0,75 mio. EUR fra delstaten)

- 2004: 2,5 mio. EUR (heraf 1,75 mio. EUR fra ESF og 0,75 mio. EUR fra delstaten)

Ordningen forventes at omfatte ca. 4000 projekter.

Udgifterne omfatter ifølge artikel 4, stk. 7, litra a)-c) og e), i forordningen lønudgifter til instruktører, rejseudgifter, andre løbende udgifter, udgifter til konsulentvirksomhed i forbindelse med foranstaltningen

Maksimal støtteintensitet: - maks. 3000 EUR pr. beskæftiget til generelle uddannelsesforanstaltninger (minimum 20 % af egne midler)

- maks. 4600 EUR pr. virksomhed til analyse af det individuelle uddannelsesbehov (minimum 20 % af egne midler))

- maks. 30000 EUR til netværksmanagement i et uddannelsesprojekt, der omfatter flere virksomheder

På basis af individuelle uddannelsesbehovsanalyser identificeres beskæftigede, der har samme uddannelsesbehov, der udarbejdes uddannelsesplaner på tværs af virksomhederne og tilrettelægges uddannelsesforanstaltninger.

Da hvert enkelt projekt omfatter uddannelse på tværs af virksomhederne, er der garanti for, at der er tale om "generelle uddannelsesforanstaltninger" som omhandlet i forordningen.

I forbindelse med rådgivning ved analysen af uddannelsesbehovet, der resulterer i udarbejdelse af individuelle uddannelsesforanstaltninger, er der omkostninger til konsulentbistand, jf. artikel 4, stk. 7, litra e), i forordningen.

Lignende omkostninger opstår ved udarbejdelse af de generelle uddannelsesplaner og tilrettelæggelse af uddannelse i grupper i forbindelse med netværksmanagement.

Finansieringen af disse generelle uddannelsesforanstaltninger er fordelt på ESF og delstaten således:

- med en maksimumsstøtteintensitet på 80 %, hvis deltagerne er beskæftiget i en SMV (størstedelen af tilfældene)

- med en maksimumsstøtteintensitet på 60 %, hvis deltagerne er beskæftiget i en stor virksomhed (undtagelsestilfælde).

Foranstaltningerne gennemføres udelukkende i artikel 87, stück 3, litra a)-støtteområder

Gennemførelsestidspunkt: Bestemmelserne trådte i kraft den 1. januar 2003

Støtteordningens eller det individuelle støtteprojekts varighed: 1. januar 2003-31. december 2004

Støttens formål: Målet er integreret udvikling af kompetence hos beskæftigede i SMV. Kravene som følge af den hurtigt ændrede efterspørgsel efter nødvendige uddannelser imødekommes - ved siden af de traditionelle uddannelsesformer - ved indførelse af nye undervisnings- og uddannelsesformer og sideløbende rådgivning med henblik på identifikation af uddannelsesbehovene. Samarbejdet på tværs af virksomheder i grupper får dermed større betydning for en varig udvikling af kompetencer.

Der henvises i øvrigt til bemærkningerne vedrørende støtteintensitet.

Bestemmelserne er offentliggjort på internettet under www.lasa-brandenburg.de. Her kan regelmæssigt findes oplysninger om projektgennemførelsen

Berørte sektorer: Alle økonomiske sektorer

Navn og adresse på den myndighed, der yder støtten: LASA Brandenburg GmbH Wetzlarer Straße 54 D - 14482 Potsdam

Sag nr.: XT 15/03

Medlemsstat: Det Forenede Kongerige

Region: West Midlands mål nr. 2

Støtteordningens navn eller navnet på den virksomhed, der modtager individuel støtte: Udvikling af kreative industrier i Coventry gennem uddannelse 2002-2006

Retsgrundlag: Employment Act 1973, Sections 2(1) and 2(2) as substantiated by Section 25 of the Employment and Training Act 1998 and the Industrial Development 1982, Section 11

De planlagte årlige udgifter i henhold til ordningen eller den samlede individuelle støtte, der er ydet virksomheden: I alt: 290461 GBP

- År 2002: 56678 GBP

- År 2003: 57937 GBP

- År 2004: 56921 GBP

- År 2005: 58598 GBP

- År 2006: 60327 GBP

Maksimal støtteintensitet: - 70 % til SMV til generelle uddannelsesforanstaltninger

- 35 % til SMV til særlige uddannelsesforanstaltninger

Støtteintensiteten kan forøges med 5 % i støtteberettigede områder 63 SMV

Maksimal støtte pr. SMV under programmet er 60000 GBP

Gennemførelsestidspunkt: 1. december 2002

Støtteordningens eller det individuelle støtteprojekts varighed: 31. december 2006 - 5 år

Støttens formål: Uddannelsesforanstaltninger til fordel for nuværende og nye SMV inden for kreative industrier. Størstedelen af SMV inden for denne sektor er små virksomheder uden den fornødne ledelseskompetence til at overleve. Med støtten sikres arbejdspladser i eksisterende SMV.

Der vil primært være tale om generelle uddannelsesforanstaltninger inden for kompetencer, der kan overføres inden for de kreative industrier. Uddannelsen afsluttes med NVQ.

Efter en vurdering af behovet kan der i nogle få tilfælde være behov for særlige uddannelsesforanstaltninger. I disse tilfælde gælder den lave støtteintensitet

Berørte sektorer: Andre serviceydelser (kreative industrier). Med forbehold af de særlige bestemmelser, der er fastsat i forordninger og direktiver vedrørende statsstøtte inden for visse sektorer

Navn og adresse på den myndighed, der yder støtten: Roger Vaughan Coventry City Council

Herbert Art Gallery and Museum

Jordan Well, Coventry CV1 5QP United Kingdom Tlf. 024 76 83 23 75

Andre oplysninger: Marion Doyen

Chief Executive

Arts+Media Training Consortium (Coventry) Ltd 57-61 Corporation Street Coventry CV1 1GQ United Kingdom Tlf. 024 76 23 17 02

Programmet overvåges af: Coventry City Council Local Authority

Sag nr.: XT 98/02

Medlemsstat: Italien

Region: Piemonte

Støtteordningens navn eller navnet på den virksomhed, der modtager individuel støtte: Retningslinjer for uddannelse af arbejdere, som er i beskæftigelse - 2003

Retsgrundlag: Deliberazione della Giunta Regionale n. 79 - 7313 del 7.10.2002

De planlagte årlige udgifter i henhold til ordningen eller den samlede individuelle støtte, der er ydet virksomheden: 53833348 EUR, hvoraf 26655123 EUR er blevet tildelt under budgettet for 2002 i form af godtgørelse af de effektivt afholdte og påviste støtteberettigede udgifter til gennemførelse af uddannelsesforanstaltninger.

Støttemodtagere: Virksomheder (små, mellemstore og store), der gennemfører uddannelseskurser, og som udpeges ved foranstaltningens godkendelse

Maksimal støtteintensitet: I overensstemmelse med forordning (EF) nr. 68/2001 svarer de maksimale støtteintensiteter til dem, der er angivet i nævnte forordnings artikel 4, stk. 2-6. Støtten, hvis omfang fastsættes under forudsætning af uddannelseskursets fuldstændige og forskriftsmæssige gennemførelse, udbetales i form af godtgørelse af de effektivt afholdte og påviste støtteberettigede udgifter til gennemførelse af uddannelsesforanstaltninger på baggrund af den effektivt gennemførte aktivitet og inden for følgende overgrænser for intensiteten:

>TABELPOSITION>

>TABELPOSITION>

De i ovenstående oversigt angivne intensiteter forhøjes med 10 procentpoint, når den foranstaltning, støtten går på, er bestemt til uddannelse af dårligt stillede arbejdstagere som omhandlet i artikel 2, litra g), i forordning (EF) nr. 68/2001

Gennemførelsestidspunkt: 31. januar 2003

Støtteordningens eller det individuelle støtteprojekts varighed: Indtil december 2004

Støttens formål: Støtteordningen vedrører såvel generel som særlig uddannelse. I overensstemmelse med forordning (EF) nr. 68/2001, artikel 2, litra e), forstås ved:

- generel uddannelse: indlæring af almene færdigheder, som arbejdstageren ikke kun kan benytte til udførelsen af sine nuværende eller fremtidige arbejdsopgaver i den støttemodtagende virksomhed, men som i vid udstrækning kan anvendes i andre virksomheder eller på andre arbejdsområder

- særlig uddannelse: indlæring af teoretiske og praktiske færdigheder, som arbejdstageren fortrinsvis kan benytte til udførelse af sine nuværende og fremtidige arbejdsopgaver i den støttemodtagende virksomhed.

Med henblik på anvendelse af nærværende støtteordning skal det anføres, at

- i kategorien "generel uddannelse" indgår de uddannelsesforanstaltninger, for hvilke der på forhånd er fastsat afsluttende offentlig godkendelse af erhvervsuddannelsesbevis, samt de uddannelsesforanstaltninger, der tilrettelægges i form af kurser på flere virksomheder, og som kræver samtidig tilstedeværelse af elever og/eller arbejdstagere fra to eller flere forskellige virksomheder inden for samme erhvervsgren

- i kategorien "særlig uddannelse" indgår de uddannelsesforanstaltninger, der henvender sig til arbejdstagere i én og samme virksomhed.

Berørte sektorer: Alle sektorer. Alle tjenester

Navn og adresse på den myndighed, der yder støtten: Regional lov nr. 44 af 26. april 2000 om vedtagelse af gennemførelsesbestemmelser til lovdekret nr. 112 af 31. marts 1998 fastlægger i afsnit IV fordelingen af beføjelser på uddannelsesområdet mellem regionen og provinserne, hvorved sidstnævnte ud over de beføjelser, som allerede blev overført ved den tidligere regionale lov nr. 63 af 13. april 1995, tildeles yderligere beføjelser i forbindelse med erhvervsuddannelse, og navnlig forvaltningen af de uddannelsesaktiviteter, der er fastsat i de årlige retningslinjer som omhandlet i artikel 18 i regional lov 63/95, herunder indkaldelse af ansøgninger om økonomisk støtte, evaluering af ansøgningerne og bevilling af den pågældende støtte, som vil blive overført gradvist fra januar 2001. I henhold til regional lov nr. 44 af 26. april 2000 bevarer regionen dog ansvaret for eksperimentelle eller regionale uddannelsesaktiviteter, som kræver en ensartet forvaltning på regionalt plan.

I overensstemmelse med ovennævnte lovgivningsmæssige rammer er de myndigheder, som bevilger støtten - afhængig af den type aktivitet, som de pågældende retningslinjer vedrører - regionen Piemonte og administrationerne i Piemontes provinser:

- Regione Piemonte - Direzione regionale alla Formazione Professionale - Lavoro Settore Attività Formativa, via Magenta, 12, I - 10128 Torino

- Provincia di Torino, via Maria Vittoria, 12, I - 10100 Torino

- Provincia di Vercelli, via San Cristoforo, 7, I - 13100 Vercelli

- Provincia di Novara, p.zza G. Matteotti, 1, I - 28100 Novara

- Provincia di Cuneo, c.so Nizza, 21, I - 12100 Cuneo

- Provincia di Asti, p.zza V. Alfieri, 33, I - 14100 Asti

- Provincia di Alessandria, p.zza Libertà, 17, I - 15100 Alessandria

- Provincia di Biella, via Quintino Sella, 12, I - 13051 Biella

- Provincia del Verbano-Cusio-Ossola, via dell'Industria, 25, I - 28924 Verbania

Andre oplysninger: Det samlede offentlige bidrag til den enkelte virksomhed for samtlige uddannelsesforanstaltninger, der kan gennemføres i henhold til nærværende retningslinjer, kan under ingen omstændigheder overstige 1 mio. EUR (1936270000 ITL)